बायर्न र पीएसजी उपाधि नजिक
बायर्न म्युनिकले अर्को सप्तान्त लगातार दसौं बुन्डेसलिगा जित्न सक्ने भएको छ । बायर्नले आइतबार आर्मिनिया बेलफेल्डलाई ३–० ले हराएपछि बायर्न लिग उपाधि नजिक पुगेको हो । ज्याकोब लार्सनको आत्मघाती गोलपछि बायर्नका लागि सर्गे जियानब्रे र जमल मुसिलाले गोल गरे ।
बर्लिन — बायर्न म्युनिकले अर्को सप्तान्त लगातार दसौं बुन्डेसलिगा जित्न सक्ने भएको छ । बायर्नले आइतबार आर्मिनिया बेलफेल्डलाई ३–० ले हराएपछि बायर्न लिग उपाधि नजिक पुगेको हो । ज्याकोब लार्सनको आत्मघाती गोलपछि बायर्नका लागि सर्गे जियानब्रे र जमल मुसिलाले गोल गरे ।जितपछि बायर्नले लिगतालिकामा ९ अंकको अग्रता लिएको छ । लिगमा ४ चरणको खेल बाँकी छ । अब बायर्नले शनिबार दोस्रो स्थानको बोरुसिया डर्टमन्डको सामना गर्नेछ । शीर्ष दुई स्थानबीचको खेलमा बायर्नले स्पष्ट जित निकाल्न नसकेको स्थितिमा लिग उपाधिका लागि थप केही समय पर्खनुपर्नेछ ।फ्रान्सपेरिस– केलियन एमबाप्पेले पेनाल्टीबाट गरेको निर्णायक गोल मदतमा पेरिस सेन्ट जर्मेन (पीएसजी) आइतबार मार्सेलाई २–१ ले हराएर फ्रान्स लिग वान उपाधि नजिक पुगेको छ । यसअगाडि पीएसजीले नेयमरको गोलमा अग्रता लिएको थियो । मार्सेका लागि भने डुजे क्यालेटाले बराबरी गोल फर्काएका थिए । जितपछि पीएसजी दोस्रो स्थानको मार्सेमाथि १५ अंकको स्पष्ट अग्रता लिन सफल भएको छ । लिगमा अब ६ चरणका खेलमात्र बाँकी छ । माउरिसियो पोचेटिनोको पीएसजीलाई गोल अन्तरको पनि राम्रो अग्रता प्राप्त छ । पीएसजीले यसै साता लिग जितेर गत वर्ष लिलेलाई सुम्पेको उपाधि फर्काउन सक्ने छ ।स्पेनम्याड्रिड– करिम बेन्जेमाले इन्ज्युरी समयको दोस्रो मिनेटमा गरेको गोल मदतमा रियल म्याड्रिडले आइतबार स्पेनी ला लिगामा सेभियालाई ३–२ ले हराएर स्पेनी ला लिगा उपाधि नजिक पुगेको छ । तेस्रो स्थानको सेभियाले इभान राकटिच र एरिक लामेलाको गोलमा अग्रता लिएको थियो ।